Poznámky  k 31.12.2018- textová časť 
ako súčasť konsolidovanej účtovnej závierky
účtovnej jednotky verejnej správy 

Čl. I
VŠEOBECNÉ ÚDAJE

Konsolidáciou z pohľadu účtovníctva sa rozumie zostavenie účtovnej závierky za jeden celok, ktorého spoločným znakom je vzájomná prepojenosť a ohraničenosť.  Účelom konsolidovanej účtovnej závierky je poskytnúť informácie o konsolidovanom celku ako o jednej ekonomickej jednotke. Konsolidovanú účtovnú závierku tvorí :
      -  konsolidovaná súvaha účtovnej jednotky verejnej správy  ( obce) a
      -  konsolidovaný výkaz ziskov a strát účtovnej jednotky verejnej správy (obce)

Čl. II
Údaje o konsolidovanom celku
Identifikačné údaje o konsolidujúcej účtovnej jednotke:
Názov konsolidujúcej účtovnej jednotky:                                                    	OBEC ČERVENÁ VODA	
Sídlo konsolidujúcej účtovnej jednotky	083 01 Červená Voda 28	
IČO konsolidujúcej účtovnej jednotky:                                                     	00326909	
Dátum založenia, vzniku konsolidujúcej účtovnej jednotky:	01.07.1973	
Spôsob zriadenia	zo zákona	

Identifikačné údaje o konsolidovanej účtovnej jednotke  v zriaďovateľskej pôsobnosti konsolidujúcej účtovnej jednotky – obchodná spoločnosť
 Konsolidovaný celok  OBEC ČERVENÁ VODA  obsahuje tieto účtovné jednotky:
Názov dcérskej ÚJ	IČO	Sídlo	Právna forma	Podiel konsolidujúcej ÚJ na ZI (%)	Podiel konsolidujúcej ÚJ na hlasovacích právach  (%)	Súčasťou súhrnného celku od	
Obecné lesy Červená Voda  s.r.o.	
48271063	08301 Červená Voda  28	
112	       
        100	      
      100	
15.08.2015	

Uznesením č.69/2015  dňa 27.07.2015 obecné zastupiteľstvo obce Červená Voda schválilo založenie Obchodnej spoločnosti s ručením obmedzením a obchodným menom Obecné lesy Červená Voda s.r.o.  Dátum zápisu do obchodného registra 15.08.2015.  
Obec Červená Voda  má v dcérskej ÚJ majetkové podiely:
                                              -   podiel na vlastnom imaní          100%  platnosť  od 15.08.2015
                                              -   podiel na hlasovacích právach  100 % platnosť  od 15.08.2015 
Obchodná spoločnosť Obecné lesy Červená Voda s.r.o., je  dcérskou účtovnou jednotkou, v ktorej má konsolidujúca účtovná jednotka rozhodujúci vplyv, kontrolu.
Účtovná jednotka Obchodná spoločnosť postupuje pri vedení účtovníctva podľa iných postupov účtovania. Jej údaje sú vykázané v inej štruktúre účtovných výkazov a preto bolo potrebné použiť postup prispôsobenia účtovných výkazov, ktoré sa zrealizovalo prostredníctvom prevodového mostíka.

3.	Informácie  o organizačnej štruktúre a hlavných predstaviteľoch  konsolidujúcej účtovnej jednotky

Štatutárny zástupca (meno a priezvisko)
Funkcia	Pavol Džačovský
starosta obce a konateľ  obchodnej spoločnosti	
Štatutárny zástupca (meno a priezvisko)
Funkcia 	Mgr. Valéria Marčáková
zástupca starostu obce  	
Dozorná rada spoločnosti  počet	3	
Členmi dozornej rady sú:	Damián Fabian, Mgr.Valéria Marčáková, 
Ing. Pavol Karaffa	
Konsolidovaný celok mal v roku 2017 priemerný počet zamestnancov počas účtovného obdobia	
16	
z toho:  
-	počet vedúcich zamestnancov 	
2	
Organizačná štruktúra účtovnej jednotky:

-	obchodná spoločnosť	 -    Obecný úrad 
        -     Oddelenie ekonomických činnosti
        -     Všeobecná vnútorná správa
 -     Základná škola s Materskou školou bez PS
 -     Školská jedáleň pri ZŠ s MŠ
 -     Stavebný úrad (spoločný úrad)
 -     Sociálne veci a opatrov. služba (spoločný úrad)
 -     Obecná Knižnica 
 -     Obecné lesy Červená Voda s.r.o,

4.	Informácie o účtovných zásadách a účtovných metódach
Položky	Spôsob oceňovania	
a)	dlhodobý nehmotný majetok nakupovaný 	obstarávacou cenou	
b)	dlhodobý nehmotný majetok vytvorený vlastnou činnosťou	vlastnými nákladmi 	
c)	dlhodobý hmotný majetok nakupovaný 	obstarávacou cenou	
d)	dlhodobý hmotný majetok vytvorený vlastnou činnosťou	vlastnými nákladmi	
e)	dlhodobý nehmotný majetok a dlhodobý hmotný majetok získaný bezodplatne	reprodukčnou obstarávacou cenou	
f)	dlhodobý finančný majetok	obstarávacou cenou	
g)	zásoby nakupované	obstarávacou cenou	
h)	zásoby vytvorené vlastnou činnosťou	vlastnými nákladmi	
i)	zásoby získané bezodplatne	reprodukčnou obstarávacou cenou	
j)	pohľadávky 	menovitou hodnotou	
k)	krátkodobý finančný majetok 	menovitou hodnotou	
l)	časové rozlíšenie na strane aktív	náklady budúcich období a príjmy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.	
m)	záväzky, vrátane dlhopisov, pôžičiek a úverov 	menovitou hodnotou	
n)	rezervy 	oceňujú sa v očakávanej výške záväzku	
o)	časové rozlíšenie na strane pasív	výdavky budúcich období a výnosy budúcich období sa vykazujú vo výške, ktorá je potrebná na dodržanie zásady vecnej a časovej súvislosti s účtovným obdobím.	
p)	deriváty pri nadobudnutí 	obstarávacou cenou	

Cudzia mena
Majetok a záväzky vyjadrené v cudzej mene sa prepočítavajú na slovenskú menu euro referenčným výmenným kurzom určeným a vyhláseným Európskou centrálnou bankou alebo Národnou bankou Slovenska v deň predchádzajúci dňu uskutočnenia účtovného prípadu alebo v iný deň, ak to ustanovuje osobitný predpis, resp. v deň, ku ktorému sa zostavuje účtovná závierka.

Výnosy 
Tržby za vlastné výkony a tovar neobsahujú daň z pridanej hodnoty. Sú tiež znížené o zľavy a zrážky (rabaty, bonusy, skontá, dobropisy a pod.) bez ohľadu na to, či zákazník mal vopred na zľavu nárok, alebo či ide o dodatočne uznanú zľavu. Tržby sú účtované ku dňu splnenia dodávky alebo služby.

O výnosoch z  poplatkov sa účtuje v časovej a vecnej súvislosti s vyrubením poplatkov (ak je účtovná jednotka výbercom poplatkov).

Čl. III
INFORMÁCIE O METÓDACH A POSTUPOCH KONSOLIDÁCIE

1.	Informácie o použitých metódach konsolidácie
Konsolidovaná účtovná jednotka (obchodná spoločnosť) bola zahrnutá do konsolidovanej účtovnej závierky konsolidovaného celku obce Červená Voda metódou konsolidácie uvedenou v nasledujúcom prehľade: 
Názov resp. obchodné meno
konsolidovanej účtovnej jednotky	Metóda 
úplnej konsolidácie	Metóda 
podielovej konsolidácie	Metóda
vlastného imania	
Konsolidovaná účtovná jednotka obchodná spoločnosť
OBECNÉ LESY ČERVENÁ VODA s.r.o.	
áno	
x	
x	
Podstatou úplnej metódy konsolidácie  je, že sa pri nej preberá majetok, záväzky, náklady a výnosy dcérskej ÚJ do konsolidovanej účtovnej závierky v celom rozsahu a následne dochádza k eliminácii vzájomných transakcií.
Konsolidácia kapitálu je prvým krokom zahrnutia dcérskej účtovnej jednotky do konsolidovanej účtovnej závierky. 
Pri konsolidácii kapitálu sa vysporiada účtovná hodnota podielov materskej účtovnej jednotky na dcérskych účtovných jednotkách patriacich materskej účtovnej jednotke s tou časťou majetku a záväzkov dcérskej účtovnej jednotke, ktorá na tieto podiely pripadá. Ide teda o vzájomné zúčtovanie účtovnej hodnoty podielov na konsolidovanom dcérskom podniku s tou časťou vlastného imania dcérskeho podniku, ktorý na tieto podiely pripadá. Konsolidácia kapitálu je eliminácia (vylúčenie,  vynechanie ,odpočítanie) podielov materskej účtovnej jednotky na dcérskej účtovnej jednotke.
Obec založila obchodnú spoločnosť podľa § 6 odst.5 zákona č.138/1991 Zb. o majetku obcí v z.n.p. a vlastní 100% na jej vlastnom imaní .Tento vklad je v dcérskej ÚJ na účte 411- Základné imanie, ktorý vyjadruje súhrn peňažných aj nepeňažných vkladov spoločníka do spoločnosti.  
Vklad obce Červená Voda  do spoločnosti je 5 000,00 Eur.

Čl. III
INFORMÁCIE O ÚDAJOCH NA STRANE AKTÍV A PASÍV SÚVAHY

1.	Dlhodobý majetok
Prehľad o pohybe dlhodobého nehmotného a dlhodobého hmotného majetku od 1. januára 2017 do
31. decembra 2017 je uvedený  v tabuľkovej prílohe č. 2 konsolidovaných poznámok.
Hodnota neobežného majetku 1 510 496,26 Eur. 
V tabuľkovej prílohe č. 4 konsolidovaných poznámok sú uvedené taktiež detailnejšie informácie o dlhodobom finančnom majetku vykázanom v konsolidovanej účtovnej závierke k 31.12.2018

2.	Pohľadávky podľa doby splatnosti 
Prehľad pohľadávok z hľadiska ich vekovej štruktúry a z hľadiska splatnosti je uvedený v tabuľkovej prílohe č. 9 konsolidovaných poznámok. 

3.	Časové rozlíšenie aktív – náklady budúcich období
V tabuľkovej prílohe č. 10 konsolidovaných poznámok sú uvedené významné položky časového rozlíšenia aktív. Ako je uvedené v tabuľkovej prílohe č.10 časové rozlíšenie obsahuje iba náklady budúcich období  vo výške 209,78 Eur.  
        4.	Vlastné imanie
Prehľad o pohybe vlastného imania konsolidovaného celku obce Červená Voda od 1. januára 2018 do 31. decembra 2018 je uvedený v tabuľkovej prílohe č. 12 konsolidovaných poznámok.

       5.	Rezervy
Prehľad rezerv konsolidovaného celku v členení na zákonné a ostatné, dlhodobé a krátkodobé od 1. januára 2018 do 31. decembra 2018 je uvedený v tabuľkovej prílohe č. 13 konsolidovaných poznámok.

         6.	Záväzky
Prehľad záväzkov z hľadiska ich vekovej štruktúry a z hľadiska splatnosti je uvedený v tabuľkovej prílohe č. 15 konsolidovaných poznámok. 
Významné záväzky
Opis	Hodnota záväzku  v (€)	
 Finančný prenájom	      0,00  	

         7.	Časové rozlíšenie pasív- Výnosy budúcich období
V tabuľkovej prílohe č. 18 konsolidovaných poznámok sú uvedené významné položky časového rozlíšenia pasív. Ide o prijaté kapitálové transfery, ktoré sú  zúčtované do výnosov budúcich období.   

       8.	 NÁKLADY
V tabuľkovej prílohe č. 19, č. 21 konsolidovaných poznámok je uvedené detailné členenie vybraných položiek nákladov konsolidovaného celku obce Červená Voda konsolidujúcej ÚJ účtovného obdobia roku 2018.     

 Ich prehľad podľa jednotlivých nákladových účtoch je uvedený v nasledovnej tabuľke:
Názov účtu nákladov	Výška nákladov voči ÚJ súhrnného celku v (€)	
Iné služby	                35 445,29	
Ostatné finančné náklady	                  5 400,04	
Spolu	                40 845,33	

          9.    VÝNOSY
V tabuľkovej prílohe č. 22 konsolidovaných poznámok je uvedené detailné členenie vybraných položiek výnosov konsolidovaného celku obce Červená Voda konsolidujúcej ÚJ účtovného obdobia roku 2018.     

Prehľad  jednotlivých výnosových účtov je uvedený v nasledovnej tabuľke:
Názov účtu výnosov	Výška výnosov voči ÚJ súhrnného celku v (€)	
Ostatné výnosy z prevádzkovej činnosti	                     1 855,41	

Čl. IV.
INÉ AKTÍVA A PASÍVA

1.	Prípadné ďalšie záväzky
Konsolidovaný celok Obec Červená Voda nemá  ďalšie záväzky, ktoré sa nesledujú v bežnom účtovníctve a neuvádzajú sa v súvahe.

Čl. V.
SKUTOČNOSTI, KTORÉ NASTALI PO DNI, KU KTORÉMU SA ZOSTAVUJE ÚČTOVNÁ ZÁVIERKA, DO DŇA JEJ ZOSTAVENIA

Po 31. decembri 2018 nenastali také udalosti, ktoré by si vyžadovali zverejnenie alebo vykázanie v konsolidovanej účtovnej závierke za rok 2018.